Kim Min-če

Kim Min-če (kórejsky: 김민재, anglicky: Kim Min-jae) (* 15. november 1996, Tchongjong, Kórejská republika) je profesionálny futbalista, ktorý hrá ako stredný obranca za bundesligový klub Bayern Mníchov a národný tím Južnej Kórey. Kim je prezývaný „monštrum“ a je považovaný za jedného z najlepších obrancov na svete. Je známy svojou silou, agresívnou obranou a schopnosťou čítať protivníkov. V ankete Zlatá lopta v roku 2023, ktorá hľadala najlepšieho hráča hrajúceho v európskych ligách sa umiestnil na 22. mieste.
Skorý život.
Kim sa narodil v TchongjongTchongjong. Obaja jeho rodičia sú bývalí športovci a jeho brat bol tiež futbalista, ktorý hrával ako brankár na Myongji University.
Kim začal svoju mládežnícku futbalovú kariéru s futbalovým klubom jeho základnej školy v Tchongjongu. Následne nastúpil na strednú školu Yeoncho a Suwon Technical High School, ktorá vyprodukovala mnoho futbalistov, ktorý sa uplatnili aj na medzinárodnej scéne ako napríklad Pak Či-song.
Po ukončení strednej školy v roku 2015 pokračoval na Yonsei University. V júli 2016, keď bol druhák, odišiel zo školy, aby si splnil svoj sen o profesionálnom futbalovom debute, hoci sa ho univerzita Yonsei od tohto rozhodnutia snažila odradiť.
Klubová kariéra.
Gyeongju KHNP.
1. júla 2016 Kim vstúpil do poloprofesionálneho klubu Gyeongju KHNP a od polovice sezóny 2016 sa zúčastnil Kórejskej národnej ligy. Kim odohral za KHNP do konca základnej časti 15 zápasov a doviedol svoj tím do play-off.
2. novembra hral Kim 78 minúť v štvrťfinálovom zápase play-off, čím prispel k víťazstvu 2:0 nad Changwon City. 5. novembra však nepomohol KHNP postúpiť do finále napriek tomu, že odohral celý zápas v semifinálovom zápase proti Hyundai Mipo Dockyard.
Čonbuk Hyundai Motors.
22. decembra 2016 prestúpil Kim bezplatne do klubu pôsobiacom v K League, Čonbuk Hyundai Motors. Tréner Jeonbuku Čchö Kang-hi o ňom vyjadril svoje očakávania počas predsezónneho tréningového kempu v Dubaji a od začiatku ho využíval ako kľúčového hráča.
25. júna 2017 strelil Kim svoj debutový gól v kariére v zápase K League 1 proti Daegu FC. 19. augusta strelil Kim druhý gól za Čonbuk proti Gwangju FC volejom zo strednej vzdialenosti. Vďaka svojim výkonom bol vyhlásený za mladého hráča roka v K League.
13. februára 2018 Kim prvýkrát debutoval v Lige majstrov AFC víťazstvom 3:2 nad Kashiwa Reysol. Kim strelil svoj prvý gól v sezóne 2018 hlavičkou a zároveň ukázal silné obranné schopnosti v zápase K League 1 proti FC Soul a bol vyhlásený za MVP týždňa. Následne priviedol klub k šiestim čistým kontám za sebou. 2. mája nanešťastie Kim utrpel zranenie lýtkovej kosti v zápase proti Daegu FC a nezúčastnil sa Majstrovstiev sveta vo futbale 2018.
Beijing Guoan.
29. januára 2019 Kim prestúpil do Beijing Guoan. Vďaka svojim pôsobivým defenzívnym výkonom zohral Kim dôležitú úlohu v umiestnení klubu na druhom mieste v Čínskej superlige.
V máji 2020 Kim vyvolal kontroverziu tým, že po svadbe v Kórejskej republike vyjadril nespokojnosť so spôsobom hry jeho spoluhráčov na YouTube kanáli, ktorý prevádzkoval juhokórejský futbalový komentátor. V podobnom čase sa mu intenzívne venovalo široké spektrum európskych klubov a tréner Tottenhamu Hotspur José Mourinho sa ho pokúsil získať. Tottenham však za Kima nechcel zaplatiť viac ako 5 miliónov eur a nepodarilo sa mu vyjednávať s klubom z Pekingu, ktorý požadoval 10 miliónov eur.
Fenerbahçe.
16. augusta 2021 Kim prestúpil do Fenerbahçe za prestupovú čiastku 3 milióny eur a s klubom podpísal zmluvu na štyri roky.
22. augusta Kim debutoval v drese Fenerbahçe v zápase proti Antalyasporu. 16. septembra absolvoval svoj európsky debut v zápase D-skupiny Európskej ligy UEFA proti Eintrachtu Frankfurt. Dva dni po tom, čo 17. októbra dostal svoju prvú červenú kartu v Süper Lig proti Trabzonsporu, Na konci sezóny 2021/2022 Medzinárodné centrum pre športové štúdie (CIES), FIFA 22 a Opta Sports vybrali Kima do tímu sezóny Süper Lig.
Neapol.
27. júla 2022 Kim podpísal zmluvu s Neapolom, ktorý pôsobí v Serie A. Neapol za Kima zaplatil prestupový poplatok vo výške 18 miliónov eur. Do klubu prišiel ako náhradu za Kalidoua Koulibalyho, ktorý prestúpil do Chelsea. 21. augusta strelil Kim svoj prvý gól za Neapol hlavičkou v nadstavenom čase pri víťazstve 4:0 nad Monzou.
Vo svojom druhom mesiaci v Taliansku bol vyhlásený za hráča mesiaca Serie A za september 2022. Počas svojej prvej sezóny hrania za Neapol bol Kim neoddeliteľnou súčasťou víťazstva ligového titulu Neapolu v Serie A v sezóne 2022/23. Pre Neapol to bol prvý ligový titul za takmer tri desaťročia. Kim bol vyhlásený za najlepšieho obrancu sezóny Serie A.
Bayern Mníchov.
18. júla 2023 bundesligový klub Bayern Mníchov oznámil, že podpísal s Kimom zmluvu do 30. júna 2028. Bayern aktivoval výstupnú klauzulu vo výške 58 miliónov eur. Kim sa tak stal najdrahším ázijským futbalistom v histórii. 
Štýl hry.
Ako stredný obranca má Kim vynikajúce fyzické vlastnosti, najmä silu, rýchlosť a flexibilitu. Jeho presnosť pri dlhých prihrávkach mu umožňuje okamžite po zisku lopty centrom presne prihrať na protiútok.
Osobný život.
V januári 2021 bol Kim vymenovaný za veľvyslanca Purme Foundation. Rozhodol sa prispieť na rehabilitáciu detí so zdravotným postihnutím darom vo výške 50 miliónov ₩ (38 000 eur).